Boekvoorlesing: Aksieheld Austin: Onheil op Skedelbaai | Maroela Media
Ewald het geen bang haar op sy kop nie – veral omdat hy deesdae die ster van die supergewilde Aksieheld Austin-rolprente is!
Die derde fliek, Onheil op skedelbaai, word op 'n geheimsinnige eiland verfilm en dadelik begin dinge skeefloop.
Die vliegtuig beland amper in 'n ongeluk, iemand probeer Ewald met 'n mes steek toe hy afswem na die skeepswrak, Sonia Blom word amper van die lighuis se trappe afgegooi – en daar is 'n reusehaai wat in die baai rondswem. Dan is daar nog Melita – die geheimsinnige meisie wat glo die eiland is vervloek. Sy waarsku dadelik vir Ewald en Cardo dat mense wat te veel weet van wat op die eiland aangaan, sterf.
Luister hierbo na 'n voorlesing uit die boek Aksieheld Austin: Onheil op Skedelbaai deur Fanie Viljoen. Die voorlesing word in samewerking met die skrywer en uitgewer moontlik gemaak. Neem kennis dat die voorlesing nie in 'n klankateljee opgeneem is nie, maar deur die skrywer self.